**ระเบียบการแข่งขันกีฬาโครงการ Sports For Health**

**ว่าด้วย การจัดการแข่งขันวอลเลย์บอล**

**กีฬาบุคลากรภายในมหาวิทยาลัยสวนดุสิต**

............…..……...............

โดยที่เป็นการสมควรออกระเบียบการแข่งขันกีฬาโครงการ Sports For Health การจัดการแข่งขันวอลเลย์บอล

กีฬาบุคลากรภายในมหาวิทยาลัยสวนดุสิต ให้เป็นที่เรียบร้อย สุจริตยุติธรรม และสร้างความสามัคคีคณะกรรมการ

จัดการแข่งขัน ได้ออกระเบียบไว้ดังต่อไปนี้

ข้อ 1. ระเบียบนี้เรียกว่า “ระเบียบการแข่งขันกีฬาโครงการ Sports For Health

ว่าด้วย การจัดการแข่งขันวอลเลย์บอล กีฬาบุคลากรภายในมหาวิทยาลัยสวนดุสิต ”

ข้อ 2. บรรดาระเบียบที่ขัดหรือแย้งกับระเบียบนี้ ให้ใช้ระเบียบนี้แทน

ข้อ 3. กติกาการแข่งขันให้ใช้กติกาการแข่งขันของสหพันธ์วอลเลย์บอล นานาชาติ

ซึ่งสมาคมวอลเลย์บอลแห่งประเทศไทยได้ประกาศใช้ในปัจจุบัน แต่ทั้งนี้ต้องไม่ขัดหรือแย้งกับระเบียบนี้

ข้อ 4. คุณสมบัติของผู้เข้าแข่งขัน ต้องเป็นบุคลากรของมหาวิทยาลัยสวนดุสิต

ข้อ 5. จํานวนผู้เข้าแข่งขัน

5.1 ประเภททีมผสม ให้แต่ละหน่วยงานส่งเข้าแข่งขันได้ไม่เกิน 1 ทีมแต่ละทีมให้มีนักกีฬา

ตามหลักเกณฑ์ในข้อ 5.2

5.2 ให้แต่ละทีม ส่งนักกีฬาเข้าร่วมการแข่งขันได้ ทั้งทีม ไม่เกิน 12 คน

โดยมีนักกีฬาชายไม่น้อยกว่า3 คน ลงเล่นในสนามไม่น้อยกว่า 3 คน

และมีนักกีฬาหญิงไม่น้อยกว่า3 คน ลงเล่นในสนามไม่น้อยกว่า 3 คน

5.3 ให้มีเจ้าหน้าที่ทีมได้ไม่เกิน 3 คน ประกอบด้วย ผู้จัดการทีม 1 คน ผู้ฝึกสอน 1 คน

และผู้ช่วยผู้ฝึกสอน 1 คน

ข้อ 6. การจัดการแข่งขัน

วิธีจัดการแข่งขันให้อยู่ในดุลยพินิจของคณะกรรมการจัดการแข่งขัน

6.1 การแข่งขัน รอบแรก แบ่งเป็น 2 สาย สายA และ สายB จัดการแข่งขันแบบพบกันหมดในสาย

เพื่อหาทีมที่มีคะแนนที่ 1 ของสาย ไปชิงชนะเลิศ ส่วนทีมที่มีคะแนนที่2 ของสายเป็นที่ 3 ร่วมกัน

-2-

6.2 การแข่งขันให้ใช้ระบบการแข่งขันแบบ 2 ใน 3 เช็ต ในเช็ตแรกและเซ็ตที่สองให้ใช้ระบบ

25 คะแนน และถ้าเสมอให้ตัดสินด้วยเซ็ตที่สามด้วยระบบ 15 คะแนน ทั้งในรอบแบ่งกลุ่ม

และรอบชิงชนะเลิศ

ข้อ 7. การคิดคะแนน

* 1. ทีมชนะ 2 : 0 เซต : ชนะ 3 แต้ม แพ้ 0 แต้ม
  2. ทีมชนะ 2 : 1 เซต : ชนะ 2 แต้ม แพ้ 1 แต้ม
  3. ทีมที่ไม่มาแข่งขันหรือถูกปรับแพ้ เนื่องจากทำผิดกติกาการแข่งขัน ไม่ได้คะแนน

ข้อ 8. กำหนดเวลาการแข่งขัน

คณะกรรมการจัดการแข่งขันเป็นผู้กำหนดวันและเวลาในการแข่งขันและอาจเปลี่ยนแปลงได้

ถ้ามีเหตุจำเป็น โดยการตกลงกันของคู่แข่งขันในเรื่องวันและเวลา ซึ่งได้รับความเห็นชอบด้วยจาก

คณะกรรมการจัดการแข่งขัน

ข้อ 9. กรรมการตัดสิน ให้อยู่ในดุลยพินิจของคณะกรรมการจัดการแข่งขัน

ข้อ 10. ข้อปฎิบัติในการแข่งขัน

ให้ทีมที่เข้าร่วมการแข่งขันมาทำการแข่งขันตามวันและเวลาที่คณะกรรมการจัดการแข่งขันกำหนด

ถ้าพ้นเวลาที่กำหนดไว้ 15 นาที โดยไม่มีการติดต่อคณะกรรมการจัดการแข่งขัน ทีมใดยังไม่ลงแข่งขัน

หรือไม่พร้อมให้ปรับเป็นแพ้

ข้อ 11. การประท้วง และกรณีอื่นใดที่นอกเหนือจากนี้ ให้คณะกรรมการจัดการแข่งขันเป็นผู้วินิจฉัยและชี้ขาด

ตามความเหมาะสมแล้วแต่กรณี